लखनऊ: यूपी में आगामी विधानसभा चुनावों को लेकर सियासी रंग गहराता जा रहा है। इस बीच यह वाक्या हैरान करने वाला है। दरअसल बीते दिनों बीजेपी अध्यक्ष अमित शाह राजधानी लखनऊ में आयोजित पार्टी की आईटी सेल कार्यशाला में शामिल हुए। पार्टी सूत्रों के अनुसार, इसमें कुछ जिम्मेदार कार्यकर्ताओं को खर्च के एवज में पैसे भी दिए गए, लेकिन कार्यकर्ताओं को जो रूपए दिए गए वह नोट ही नकली निकलें। जितने भी नोट कार्यकर्ताओं को मिले वह सब एक ही सीरीज (ODB 657663)के थे। इसका पता उन्हें तब चला, जब वह इसे लेकर खरीददारी करने गए। फिलहाल इसको लेकर पार्टी के अंदरखाने में हंगामा मचा हुआ है और पार्टी के जिम्मेदार नेता मामले को दबाने में जुट गए हैं।